b'\n_START_ARTICLE_\nRezidence kraljeve dru\xc5\xbeine Savojcev\n_START_SECTION_\nZgodovina\n_START_PARAGRAPH_\nHi\xc5\xa1a Savojskih je starodavna kraljeva dru\xc5\xbeina, ki je bila ustanovljena leta 1003 v regiji Savoji (sedaj v Rona-Alpe, Francija), ki se je pozneje raz\xc5\xa1irila tako, da je leta 1720 \xc5\xbee vladala Kraljevini Sardiniji v severovzhodni Italiji. S svojo mlaj\xc5\xa1o vejo, dru\xc5\xbeino Savoy-Carignano, je vodila zdru\xc5\xbeitev Italije leta 1861 in vladala Kraljevini Italiji od leta 1861 do konca druge svetovne vojne. V tem \xc4\x8dasu je kralj Victor Emanuel III. abdiciral v korist svojega sina Umberta II. Po ustavnem referendumu leta 1946 je bila monarhija odpravljena, ustanovljena je bila republika in \xc4\x8dlani dru\xc5\xbeine Savojcev so morali zapustiti dr\xc5\xbeavo. _NEWLINE_Leta 1562 je Emmanuel Philibert, vojvoda Savojski preselil svoje glavno mesto v Torino in za\xc4\x8del vrsto gradbenih projektov in uporabil najbolj\xc5\xa1e arhitekte, ki so bili na voljo v tistem \xc4\x8dasu. Zgradbe, bogato izdelane in tudi okra\xc5\xa1ene z deli sodobnih umetnikov, so bile na\xc4\x8drtovane, da bi naredile vtis na javnost in dokazovale mo\xc4\x8d Savojcev. Ne samo pala\xc4\x8de v Torinu, v okolici so bile zgrajene tudi pala\xc4\x8de in lovski dvorci. Vsi ti objekti so bili skupaj uvr\xc5\xa1\xc4\x8deni na UNESCO-v seznam svetovne dedi\xc5\xa1\xc4\x8dine na podlagi tega, da \xc2\xbbpredstavljajo celovit pregled evropske monumentalne arhitekture 17. in 18. stoletja, uporabo sloga, velikosti in prostora za ponazoritev na poseben na\xc4\x8din prevladujo\xc4\x8de doktrine absolutne monarhije v materialnem smislu\xc2\xab.'